Una isoglosa clara ta distinguir as variedatz benasquesas ye a d'os plurals en -as/-es, que desepara a lo norte Benás, Grist, Ansils y Saunc, con plurals en -es, d'os altros lugars d'a val més a lo sur, con plurals en -as como n'aragonés cheneral. José Antonio Saura Rami distingue entre una zona A con plurals femenins en -es, una zona B con plurals femenins en -as y una zona C a lo sureste con plurals femenins en -as y menor freqüencia de diftongación romanz.